CELEX: 32015R1324
Language: ro
Date: 2015-07-31
Title: Regulamentul (UE) 2015/1324 al Consiliului din 31 iulie 2015 de modificare a Regulamentului (UE) nr. 204/2011 privind măsuri restrictive având în vedere situația din Libia

1.8.2015   
            
            
               RO
            
            
               Jurnalul Oficial al Uniunii Europene
            
            
               L 206/10
            
         REGULAMENTUL (UE) 2015/1324 AL CONSILIULUI
   din 31 iulie 2015
   de modificare a Regulamentului (UE) nr. 204/2011 privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (1),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               Regulamentul (UE) nr. 204/2011 al Consiliului (2) pune în aplicare unele dintre măsurile prevăzute în Decizia 2011/137/PESC a Consiliului (3).
            
         
               (2)
            
            
               Decizia (PESC) 2015/1333 a realizat o reexaminare a persoanelor și entităților enumerate în anexele II și IV la Decizia 2011/137/PESC. Prin Decizia (PESC) 2015/1333, măsurile restrictive impuse prin Decizia 2011/137/PESC, astfel cum a fost modificată, sunt de asemenea consolidate într-un nou instrument juridic. Este necesară o modificare tehnică a Regulamentului (UE) nr. 204/2011 în vederea alinierii acestuia cu Decizia (PESC) 2015/1333.
            
         
               (3)
            
            
               Această modificare intră în domeniul de aplicare al Tratatului privind funcționarea Uniunii Europene și este necesară o măsură de reglementare la nivelul Uniunii pentru punerea sa în aplicare, în special pentru a se asigura aplicarea sa uniformă de către operatorii economici din toate statele membre.
            
         
               (4)
            
            
               Prin urmare, Regulamentul (UE) nr. 204/2011 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 204/2011 se modifică după cum urmează:
   
               1.
            
            
               La articolul 3 alineatul (2), litera (c) se înlocuiește cu următorul text:
               
                           „(c)
                        
                        
                           furnizării de asistență tehnică, de finanțare sau de asistență financiară în legătură cu:
                           
                                       (i)
                                    
                                    
                                       echipamente militare, inclusiv armele și materialele conexe care nu intră sub incidența literei (b), care sunt destinate exclusiv asistenței în domeniul securității sau asistenței pentru dezarmare acordate guvernului libian, astfel cum au fost aprobate în prealabil de către Comitetul de sancțiuni;
                                    
                                 
                                       (ii)
                                    
                                    
                                       echipamente militare neletale destinate exclusiv asistenței în domeniul securității sau asistenței pentru dezarmare acordate guvernului libian;”.
                                    
                                 
                     
         
               2.
            
            
               Articolul 8 se modifică după cum urmează:
               
                           (a)
                        
                        
                           la alineatul (1), enunțul introductiv și litera (a) se înlocuiesc cu următorul text:
                           „(1)   Prin derogare de la articolul 5, în ceea ce privește persoanele, entitățile sau organismele enumerate în anexa II și entitățile menționate la articolul 5 alineatul (4), autoritățile competente ale statelor membre enumerate în anexa IV pot autoriza deblocarea anumitor fonduri sau resurse economice înghețate în cazul în care sunt îndeplinite următoarele condiții:
                           
                                       (a)
                                    
                                    
                                       fondurile sau resursele economice în cauză fac obiectul unui privilegiu judiciar, administrativ sau arbitral instituit, sau al unei hotărâri judiciare, administrative sau arbitrale pronunțate:
                                       
                                                   (i)
                                                
                                                
                                                   anterior datei la care persoana, entitatea sau organismul a fost inclus în anexa II; sau
                                                
                                             
                                                   (ii)
                                                
                                                
                                                   anterior datei la care entitatea menționată la articolul 5 alineatul (4) a fost desemnată de Consiliul de Securitate al ONU;”;
                                                
                                             
                                 
                     
                           (b)
                        
                        
                           la alineatul (2), litera (c) se înlocuiește cu următorul text:
                           
                                       „(c)
                                    
                                    
                                       de hotărâre nu beneficiază o persoană fizică sau juridică, o entitate sau un organism enumerat(ă) în anexa II sau III; și”.
                                    
                                 
                     
         
               3.
            
            
               La articolul 8b alineatul (2), litera (a) se înlocuiește cu următorul text:
               
                           „(a)
                        
                        
                           autoritatea competentă în cauză a stabilit că plata nu reprezintă o încălcare a articolului 5 alineatul (2) și nici nu este în beneficul unei entități menționate la articolul 5 alineatul (4);”.
                        
                     
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 iulie 2015.
      
         
            Pentru Consiliu
         
         
            Președintele
         
         J. ASSELBORN
      
   
   
      (1)  A se vedea pagina 34 din prezentul Jurnal Oficial.
   
      (2)  Regulamentul (UE) nr. 204/2011 al Consiliului din 2 martie 2011 privind măsuri restrictive având în vedere situația din Libia (JO L 58, 3.3.2011, p. 1).
   
      (3)  Decizia 2011/137/PESC a Consiliului din 28 februarie 2011 privind măsuri restrictive având în vedere situația din Libia (JO L 58, 3.3.2011, p. 53).